དུས་ནམ་ཞིག་ནས་འགོ་ཚུགས་པ་གསལ་པོ་མི་ཤེས་མོད།ཁ་ངོ་ལ་སྤུ་ཡོད་མཁན་ཚང་མར་ཁམས་པའི་ཕོ་རྒོད་ཅེས་གནམ་སར་གྲག་པ་ལ་བརྟག་ན།ཁ་སྤུ་དང་ཨག་ཚོམ།རྒྱ་བོ་ནི་ཕོ་རྒོད་ཀྱི་རྟགས་སུ་འདོད་པ་འདྲ།ངས་ཀྱང་ང་རྒྱལ་ཁེངས་དྲེགས་ཀྱིས་རང་ཉིད་ཁམས་པའི་ཕོ་རྒོད་དུ་བརློམས་ཏེ་སློབ་མ་ཚོ་ལ་གལ་སྲིད་ངའི་ཁ་སྤུ་ཡར་འགུགས་ན་སེམས་པ་དགའ་བའམ་མགུ་བའི་རྟགས་དང་།མར་དུད་ན་ཁྲོ་བའམ་སྐྱོ་བའི་རྟགས་ཡིན་ཞེས་བཤད་པས་ཁོ་ཚོས་ཀྱང་ཁ་སྤུའི་རྣམ་པ་ལ་བལྟས་ཏེ་ངའི་སེམས་ཁམས་ལ་ཚོད་དཔག་བྱས་པར་མ་ཟད།མཐར་ཕྱིན་ལ་རན་དུས་སློབ་བུ་ཞིག་གིས།དགའ་དུས་ན་རོ་བཞིན་དུ་གྱེན་དུ་གཟེངས།།སྐྱོ་དུས་ཞབས་ཀྱུ་ལྟ་བུ་ཐུར་དུ་དཔྱངས།།དགའ་ཚོད་སེམས་ཀྱིས་མ་ཟིན་དགོད་ཤིག་ཤིག།སྡུག་སྣང་ཡིད་ཀྱིས་མ་བཟོད་ངུ་ཤུམ་ཤུམ།།དགེ་རྒན་ཁ་སྤུ་ཅན་དེ་བརྗེད་རྒྱུ་མེད།།ཅེས་ཀྱང་བྲིས་མྱོང་།